ਅਡੂਸਾ
ਅਡੂਸਾ (ਸੰਸਕ੍ਰਿਤ ਵਿੱਚ वासकसस्यम्, ਹਿੰਦੀ ਵਿੱਚ वसाका, ਅੰਗਰੇਜ਼ੀ ਵਿੱਚ Malabar nut, ਗੁਜਰਾਤੀ 'ਚ અરડૂસી) ਇੱਕ ਝਾੜੀਦਾਰ ਬੂਟਾ ਹੈ। ਇਹ ਭਾਰਤ ਵਿੱਚ ਆਮ ਪਾਇਆ ਜਾਂਦਾ ਹੈ। ਇਸ ਤੋਂ ਇਲਾਵਾ ਇਹ ਸ੍ਰੀਲੰਕਾ, ਨੇਪਾਲ, ਪਾਕਿਸਤਾਨ,ਇੰਡੋਨੇਸ਼ੀਆ, ਮਲੇਸ਼ੀਆ, ਚੀਨ ਅਤੇ ਪਨਾਮਾ 'ਚ ਆਮ ਮਿਲਦਾ ਹੈ।

ਆਕਾਰ
ਇਸ ਦੀ ਲੰਬਾਈ 5 ਤੋਂ 8 ਫੁੱਟ ਹੋ ਸਕਦੀ ਹੈ। ਇਸ ਦੇ ਨੋਕਦਾਰ, ਤੇਜ ਖੁਸ਼ਬੂ ਵਾਲੇ ਹਰੇ ਪੱਤਿਆਂ ਦਾ ਆਕਾਰ ਤਿੰਨ ਤੋਂ ਸੱਤ ਇੰਚ ਲੰਬੇ ਡੇੜ ਤੋਂ ਤਿੰਨ ਚੋੜੇ ਹੁੰਦੇ ਹਨ। ਇਸ ਦੇ ਫੁੱਲ ਚਿੱਟੇ ਰੰਗ ਦੇ ਲੰਬੇ ਆਕਾਰ ਦੇ ਦੋ ਤੋਂ ਤਿੰਨ ਇੰਚ ਲੰਬੇ ਗੁੱਛਿਆਂ 'ਚ ਹੁੰਦੇ ਹਨ। ਇਸ ਦੀ ਚਪਟੀ ਫਲੀ ਜਿਸ ਵਿੱਚ ਚਾਰ ਬੀਜ ਹੁੰਦੇ ਹਨ ਦਾ ਆਕਾਰ ਇੱਕ ਇੰਚ ਤੱਕ ਹੁੰਦਾ ਹੈ।

ਸੁਆਦ
ਇਸ ਦਾ ਸੁਆਦ ਕੌੜਾ ਹੁੰਦਾ ਹੈ।

ਰਸਾਇਣਿਕ ਬਣਤਰ
ਇਸ ਵਿੱਚ ਵਾਸਿਕਿਨ ਨਾਂ ਦਾ ਇੱਕ ਤਿਕਤ ਐਲਕੇਲਾਇਡ, ਵਾਸਾ ਤੇਜਾਬ, ਰਾਲ, ਵਸਾ, ਅਮੋਨੀਆ, ਪੋਟਾਸ਼ੀਅਮ ਨਾਇਟ੍ਰੇਟ ਹੁੰਦਾ ਹੈ।

ਗੁਣ
ਇਸ ਦੀ ਵਰਤੋਂ ਕਰਨ ਨਾਲ ਵੀਰਜ ਦਾ ਪਤਨ ਜਲਦੀ ਨਹੀਂ ਹੁੰਦਾ।
ਇਸ ਦੀ ਵਰਤੋੋਂ ਦਿਲ ਦੀਆਂ ਬਿਮਾਰੀਆਂ, ਬੁਖ਼ਾਰ, ਸਾਹ ਰੋਗ, ਜ਼ੁਕਾਮ, ਅਲਰਜੀ, ਨੱਕ ਤੋਂ ਛਿੱਕਾਂ ਆਉਣਾ, ਕੁਕਰ ਖੰਘ, ਸਾਇਨੋਸਾਇਟਸ, ਖੂਨ ਨਾਲ ਸਬੰਧਤ ਬਿਮਾਰੀਆਂ ਲਈ ਕੀਤੀ ਜਾਂਦੀ ਹੈ।
ਇਹ ਖੂਨ ਪਿੱਤ ਅਤੇ ਨਕਸੀਰ ਨੂੰ ਤੁਰੰਤ ਰੋਕ ਦਿੰਦਾ ਹੈ।
ਇਹ ਖੰਘ ਦੀ ਬੁਟੀ ਵਜੋਂ ਵੀ ਜਾਣਿਆ ਜਾਂਦਾ ਹੈ।
ਇਸ ਦੇ ਪੱਤਿਆਂ ਨੂੰ ਕੱਪੜਿਆਂ ਅਤੇ ਕਿਤਾਬਾਂ ਵਿੱਚ ਰੱਖਣ ਨਾਲ ਕੀੜੇ ਇਹਨਾਂ ਨੂੰ ਨੁਕਸਾਨ ਨਹੀਂ ਪਹੁੰਚਾਉਂਦੇ।

ਹਵਾਲੇ

ਪੌਦੇ